LIGJ
Nr. 16/2019 

 PËR RATIFIKIMIN E LETËRMARRËVESHJES NDRYSHUESE TË MARRËVESHJES SË FINANCIMIT NDËRMJET REPUBLIKËS SË SHQIPËRISË DHE SHOQATËS NDËRKOMBËTARE PËR ZHVILLIM (IDA) PËR PROJEKTIN “SIGURIA E DIGAVE”, TË RATIFIKUAR ME LIGJIN NR. 9965, DATË 24.7.2008

Në mbështetje të neneve 78, 83, pika 1, dhe 121, pika 1, të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË
VENDOSI:

Neni 1

Ratifikohet letërmarrëveshja ndryshuese e marrëveshjes së financimit ndërmjet Republikës së Shqipërisë dhe Shoqatës Ndërkombëtare për Zhvillim (IDA) për projektin “Siguria e digave”, të ratifikuar me ligjin nr. 9965, datë 24.7.2008, sipas tekstit që i bashkëlidhet këtij ligji dhe është pjesë përbërëse e tij.

 Neni 2

Ky ligj hyn në fuqi 15 ditë pas botimit në Fletoren Zyrtare.

[bookmark: _GoBack]Miratuar në datën 13.3.2019

Shpallur me dekretin nr. 11150, datë 25.3.2019 të Presidentit të Republikës së Shqipërisë, Ilir Meta

15 qershor, 2018

	SH. SË TIJ, Arben Ahmetaj
Ministër
Ministria e Financave dhe Ekonomisë
SHQIPËRI
	



I nderuar z. Ministër,

Shqipëria: Komuniteti i Energjisë së Programit të Evropës Juglindore - Projekti i Sigurisë së Digave
(Huaja nr. 4480 - ALB)
(Ripërcaktimi dhe shtyrja e datës së mbylljes)

Ne i referohemi: a) Marrëveshjes Financiare ndërmjet Republikës së Shqipërisë (“Marrësi”) dhe Shoqata Ndërkombëtare e Zhvillimit (“Shoqata”) (“Marrëveshja e Financimit”); dhe b) Marrëveshja e Projektit ndërmjet Shoqatës dhe Korporatës Energjetike Shqiptare (“KESH”) (“Marrëveshja e Projektit”), të dyja të datës 2 korrik 2018 dhe të ndryshuara që sot për Projektin e lartpërmendur.
Marrëveshja Financiare është modifikuar si më poshtë:
1. Plani 2, seksioni IV. A2 (Tërheqja e shumës së financimit).
Tabela sipas këtij seksioni është modifikuar për të rialokuar shumat brenda kategorive ekzistuese siç pasqyrohet në shtojcën e kësaj shkrese.
2. Seksioni IV.B.2: Data e mbylljes është shtyrë deri më 31 dhjetor 2020.

I juaji shumë sinqerisht,

BANKA NDËRKOMBËTARE PËR 
RINDËRTIM DHE ZHVILLIM

Linda Van Gelder
Drejtori Rajonal, Ballkani Perëndimor
Rajoni i Evropës dhe Azisë Qendrore

Tel.: +43 (1) 2170 782 					              Faks: +43 (1) 2170 701

SH. SË TIJ. Arben Ahmetaj 					     15 qershor, 2018



SHTOJCA
TËRHEQJA E SHUMËS SË KREDISË

	Kategoria
	Shuma e kredisë së përcaktuar 
(shprehur në SDR)
	Përqindja e shpenzimeve që duhet të financohen

	1. Mallrat dhe punimet
	14,550,000
	100%

	2. Shërbimet e konsulentëve dhe trajnime përveç pjesëve 2.1 dhe 2.4 të Projektit
	
5,000,000
	
100%

	3. Shërbimet e konsulentëve të zhvillimit të hidrocentraleve dhe menaxhimit të ujit për pjesët 2.1 dhe 2.4 të Projektit
	
2,150,000
	
100%

	SHUMA TOTALE
	21,700,000

